വനാതിര്ത്തി മേഖലകളില് വീണ്ടും കാട്ടാന വിളയാട്ടം കാസര്ഗോഡ്: വനാതിര്ത്തി മേഖലയിലെ കാട്ടാനശല്യം തടയാന് ദ്രുതകര്മസേനയെ നിയോഗിച്ച് ഒന്നരമാസം കഴിഞ്ഞിട്ടും ആനകളുടെ വിളയാട്ടത്തിന് ശമനമായില്ല. ഏറെ പണിപ്പെട്ട് സംസ്ഥാന അതിര്ത്തി കടത്തിവിട്ട ആനക്കൂട്ടങ്ങള് ദിവസങ്ങള്ക്കകം വീണ്ടും തിരിച്ചെത്തി കൃഷി നശിപ്പിക്കുകയാണ്. വനംവകുപ്പ് പരിശീലനം നല്കി ദ്രുതകര്മസേനയിലക്ക് നിയോഗിച്ച നാട്ടുകാരായ താത്കാലിക ജീവനക്കാര്ക്ക് ശമ്ബളമൊന്നും കിട്ടുന്നില്ലെന്ന പരാതിയും ഉയര്ന്നു. വനാതിര്ത്തി കടന്നെത്തിയ ആറ് ആനകള് ചൂരലടിയിലും രണ്ടെണ്ണം എരിഞ്ഞിപ്പുഴ പാലം കടന്ന് ചമ്ബിലാംകൈയിലും തമ്ബടിച്ച് കൃഷി നശിപ്പിക്കുകയാണ്. ചൂരലടിയിലെ നാരായണന് നായരുടെ കുലച്ചുതുടങ്ങിയ 57 കവുങ്ങുകളാണ് കഴിഞ്ഞ ദിവസങ്ങളില് ആനക്കൂട്ടം നശിപ്പിച്ചത്. കടക്കയത്തെ രാഘവന് നായര്, തോണിക്കടവിലെ പുരുഷോത്തമന്. ചമ്ബിലാംകൈയിലെ കൃഷ്ണരാജ്, കാലിപ്പള്ളത്തെ ഗോപിനാഥന് നായര് എന്നിവരുടെ ഒട്ടേറെ വാഴകളും കവുങ്ങുകളും തെങ്ങുകളും നശിപ്പിച്ചു. ഒരാഴ്ച മുമ്ബ് ദ്രുതകര്മസേനയുടെ നേതൃത്വത്തില് കേരളാതിര്ത്തി കടത്തിവിട്ട ആനക്കൂട്ടം കര്ണാടകയില് സുള്ള്യയ്ക്കു സമീപം മണ്ടേക്കോലിലെ ജനവാസകേന്ദ്രത്തിലിറങ്ങിയിരുന്നു. അവിടെനിന്നും നാട്ടുകാരും വനപാലകരും ചേര്ന്ന് ഓടിച്ചുവിട്ടതോടെ വീണ്ടും കേരള ഭാഗത്തേക്ക് തിരിഞ്ഞു. ഇപ്പോള് ഇവ ദേലമ്ബാടി പുലിപ്പറമ്ബിലെ വനാതിര്ത്തിക്ക് സമീപം തമ്ബടിച്ചിരിക്കുകയാണ്. ഏതുനിമിഷവും ഇവ വേലികടന്ന് വീണ്ടും ജനവാസകേന്ദ്രത്തിലിറങ്ങുമെന്ന ആശങ്കയും നിലനില്ക്കുന്നു. പ്രത്യേക പരിശീലനം ലഭിച്ച 21 പേരെയാണ് ദ്രുതകര്മസേനയില് നിയോഗിച്ചിട്ടുള്ളത്. ഇവര്ക്ക് നേതൃത്വം നല്കാന് വനംവകുപ്പ് ഉദ്യോഗസ്ഥരും ഒപ്പമുണ്ട്. സേനാംഗങ്ങള്ക്ക് ശമ്ബളം നല്കുന്നതിനായി കാറഡുക്ക ബ്ലോക്ക് പഞ്ചായത്ത് ഫണ്ട് അനുവദിച്ചിട്ടുണ്ടെങ്കിലും അത് ജില്ലാ ഫോറസ്റ്റ് കണ്സര്വേറ്ററുടെ അക്കൗണ്ട് മുഖേന മാത്രമേ കൈമാറാന് കഴിയുകയുള്ളൂ എന്ന സാങ്കേതികപ്രശ്നം മൂലമാണ് ശമ്ബളം വൈകുന്നത്. ഇതിനായുള്ള നടപടികള് തുടങ്ങിയിട്ടുണ്ട്. ചെറിയ ചുറ്റളവ് മാത്രമുള്ള മുളിയാര് വനത്തിനകത്ത് തങ്ങുന്ന ആനക്കൂട്ടം വനത്തിലൂടെയുള്ള റോഡിലൂടെ പോകുന്ന വാഹനങ്ങള്ക്കു നേരെ തിരിയുന്നത് പുതിയ ഭീഷണിയായിട്ടുണ്ട്. ഇരുചക്രവാഹനങ്ങളില് യാത്രചെയ്യുന്നവര് പലവട്ടം തലനാരിഴ വ്യത്യാസത്തിലാണ് ഇവയുടെ മുന്നില്നിന്നും രക്ഷപ്പെട്ടത്. സ്കൂളുകള് തുറക്കുന്നതോടെ കുട്ടികളുള്പ്പെടെ ഇതുവഴി പോകേണ്ടിവരുന്നത് രക്ഷിതാക്കളെ ആശങ്കയിലാഴ്ത്തുകയാണ്.